[{"text_idx": "#000022", "text": "Prosiectau cymunedol lleolArchaeoleg ymarferol yng Nghaerau a Threla\u0301iPresgripsiynu cymdeithasol gwyrddCyllid ar gyfer prosiectau peilotPorth CymunedolPharmabeesChildren's UniversityEin heffaith"}, {"text_idx": "#000026", "text": "Gweledigaeth gymunedol ar gyfer y dyfodol"}, {"text_idx": "#000028", "text": "Cafwyd trafodaethau ysbrydoledig a gweledigaethol yn y Pafiliwn Bowlio yn Grangetown yr wythnos ddiwethaf, pan es i i\u2019r gweithdy ac arddangosfa yno fel rhan o\u2019r prosiect ymgysylltu Porth Cymunedol. Cafodd y diwrnod ei drefnu gan fyfyrwyr o Ysgol Pensaerni\u0308aeth Cymru, ac roedd yn cynnwys cymysgedd o gerddoriaeth fyw a thaith gerdded o gwmpas yr ardal leol."}, {"text_idx": "#000030", "text": "Tra roeddwn i ym Mhafiliwn y Grange, roedd yn ddiddorol clywed am yr amryw weithgareddau a ddatblygwyd eisoes rhwng y Brifysgol, y gymuned, a phartneriaid yn y trydydd sector fel rhan o\u2019r prosiect. Yn ogystal a\u0302\u2019r gwelliannau diweddar yn y Pafiliwn, mae\u2019r prosiectau cydweithredol eraill yn cynnwys ffurfio rhedwyr Grangetown (yn sgil Pencampwriaethau IAAS/Hanner Marathon y Byd Prifysgol Caerdydd), Wythnos Ddiogelwch Gweithredu Cymunedol Grangetown, sesiynau criced, rhaglen fentora pe\u0302l droed, fforwm ieuenctid, dosbarthiadau celf Stiwdio Bee, diwrnod ymwybyddiaeth iechyd meddwl, arolygon synhwyro torfol amgylcheddol, gardd gymunedol, gardd peillwyr, Caffi Athroniaeth, a hyd yn oed menter gymdeithasol i gynhyrchu hufen ia\u0302. Mae\u2019n deg dweud bod Porth Cymunedol yn enghraifft wych o sut gall mentrau cydweithredol a\u0302\u2019r gymuned dan arweiniad y Brifysgol arwain at welliannau cymunedol sylweddol. Bydd y cynnig diweddar dan arweiniad y gymuned i gefnogi Trosglwyddo Asedau Cymunedol ar gyfer Pafiliwn y Grange a\u2019r tir o\u2019i gwmpas yn sylfaen gadarn ar gyfer gweithgareddau\u2019r presennol a\u2019r dyfodol, er mwyn sicrhau bod y prosiect yn wir yn gynaliadwy."}, {"text_idx": "#000031", "text": "Am ragor o wybodaeth am y Porth Cymunedol, cliciwch yma."}]